# Joaquim Gestí Bautista

Joaquim Gestí Bautista (Barcelona, 1961) és un traductor, professor, hel·lenista i neohel·lenista català; llicenciat en filologia clàssica i doctor en traducció per la Universitat Autònoma de Barcelona.
Com a col·laborador de la Fundació Bernat Metge ha traduït Heròdot per a la seva col·lecció de clàssics grecs i llatins. Conjuntament amb Montserrat Franquesa Gòdia i Andreu Martí és autor de la versió catalana del Diccionari de mitologia grega i romana de Pierre Grimal, amb la consegüent incorporació al català d'un bon nombre de noms propis grecs i llatins, contribuint al procés de fixació dels criteris de transcripció d'aquests al català. Membre fundador de l'Associació Catalana de Neohel·lenistes, de la que en fou President fins al 2017, ha traduït diversos autors neogrecs (entre ells Kikí Dimulà, Dora Iannakopulu, Petros Màrkaris, Litsa Psarafti, Maria Skiadaresi, Soti Triantafil·lu, Thanassis Valtinós, Geòrgios Viziïnos i Lilí Zografu), sovint en col·laboració amb Montserrat Franquesa. Ha traduït també obres d'autors italians, principalment els contes de Buzzati i de Pirandello, havent obtingut per la versió dels "Contes per a un any", d'aquest darrer, el Premi de traducció Vidal Alcover del 2007. És soci corresponent de l'Associació d'Escriptors Grecs, amb seu a Atenes i cap de redacció, des del 2017, conjuntament amb Montserrat Franquesa, de Visat, revista digital de literatura i traducció del PEN Català.

## Referències

* 1 2 3 4 «Joaquim Gestí». Visat. La revista digital de literatura i traducció del Pen Català. Núm. 4. PEN Català, 01-10-2007. [Consulta: 21 agost 2016].
* ↑ Gestí Bautista, Joaquim; Bacardí, Montserrat (directora de la tesi). Traduccions catalanes de literatura neogrega (pdf). Universitat Autònoma de Barcelona. Departament de Traducció i d'Interpretació, Data de defensa: 05/02/2016, p. 415 pàgs.. ISBN 9788449059742 [Consulta: 21 agost 2016].
* ↑ Llibres III a IX Arxivat 2016-09-18 a Wayback Machine., donant continuïtat a la traducció dels llibres I i II a càrrec de Manuel Balasch.
* ↑ Montalat, Pere «Ressenyes individuals : GRIMAL, Pierre: Diccionari de mitologia grega i romana, trads. Montserrat Franquesa, Joaquim Gestí i Andreu Martí, Barcelona, Edicions de 1984, 2008». Llengua & Literatura. Societat Catalana de Llengua i Literatura (filial de l'IEC) [Barcelona], Núm. 20, 2009, pàgs. 357-362. ISSN: 2013-9527 [Consulta: 21 agost 2016].
* ↑ Beltran, Guillem «"Notes de lectura" (Ressenya de: Pierre Grimal. Diccionari de mitologia grega i romana)». Serra d'Or. Publicacions de l'Abadia de Montserrat, Núm. 583-584, juliol-agost 2008, pàg. 77. ISSN: 0037-2501.
* 1 2 Montañés, Rubén J. «Els estudis de grec modern» (pdf). Ítaca. Quaderns de Cultura Clàssica. Societat Catalana d'Estudis Clàssics (filial de l'IEC), nº 23, 2007, pàgs. 129-140. DOI: 10.2436/20.2501.01.16 [Consulta: 8 setembre 2016].
* ↑ «Junta directiva». Associació Catalana de Neohel·lenistes. Arxivat de l'original el 19 de desembre 2015. [Consulta: 22 agost 2016].
* ↑ Dimulà, Kikí; Gestí, Joaquim (Presentació i traduccions). Kikí Dimulà. Dilluns de poesia a l'Arts Santa Mònica. Presentació i traduccions de Joaquim Gestí. Barcelona: Generalitat de Catalunya. Institució de les Lletres Catalanes, 13 de juny de 2016.
* ↑ Dimulà, Kikí; Gestí, Quim (Traducció i pròleg). Us he deixat un missatge. Godall Edicions, setembre 2020, p. 443 pàgs. (Cadup, 25). ISBN 9788412161045.
* ↑ «Premis literaris. Palmarès». Casa de les Lletres. Ajuntament de Tarragona. [Consulta: 16 abril 2015].
* ↑ Joaquim Gestí (nota biogràfica) a: Dimulà, Kikí; Gestí, Joaquim (Presentació i traduccions). Kikí Dimulà. Dilluns de poesia a l'Arts Santa Mònica. Presentació i traduccions de Joaquim Gestí. Barcelona: Generalitat de Catalunya. Institució de les Lletres Catalanes, 13 de juny de 2016, pàg. 4.
* ↑ Εταιρεία Συγγραφέων (Hellenic Authors' Society / Associació d'Escriptors Grecs) «Joaquim Gestí» (en grec). [Consulta: 15 novembre 2016].
* ↑ «Redacció de la revista Visat» (htlm). Visat. La revista digital de literatura i traducció del PEN Català. PEN Català [Barcelona] [Consulta: 15 juny 2017].

## Enllaços externs

* XXII Seminari sobre la Traducció: Francesc Parcerisas, Simona Škrabec i Joaquim Gestí. A: Canal de l'Associació d'Escriptors en Llengua catalana. YouTube